**TIRDZNIECĪBAS NOTEIKUMI**

**Dāvanu tirdziņš ziemas festivālā *“NOTICI BRĪNUMAM”* 2015. gada 5. decembrī**

1. *Dāvanu tirdziņš ziemas festivālā “NOTICI BRĪNUMAM”* notiek sestdien, **5. decembrī no plkst. 12:00 līdz 18:00 Liepājas ielā, Kuldīgā.**
2. Tirdzniecības organizators ir SIA “Kuldīgas komunālie pakalpojumi”, reģ. nr. 56103000221.
3. Pieteikšanās tirdziņam līdz **2015. gada 8. novembrim (ieskaitot),** aizpildot pieteikuma veidlapu saitē - [PIETEIKUMS](https://docs.google.com/forms/d/1OcgMEspdTX_kJtYErTo1vQEu5JLAh7d0Vzh1xLypiB8/viewform?c=0&w=1&usp=mail_form_link).
4. Festivālā var piedalīties pretendenti, kas atbilst šādiem kritērijiem:
* Amatnieki, amatu pratēji;
* Tautas lietišķās mākslas studijas;
* Mākslinieki/individuālie meistari;
* Ekoloģiski tīru un Latvijā audzētu pārtikas produktu ražotāji;
* Našķu, saldumu tirgotāji.
1. Pēc saņemtajiem pieteikumiem tiek veikta izvērtēšana. Kā apstiprinājumu par dalību festivālā, dalībnieks saņems tirdzniecības vietas nomas līgumu (parakstītu no organizatora puses) e-pastā. Tirdzniecības organizatori patur tiesības izvērtēt Dalībnieku atbilstību tirdziņa tematikai.
2. Tirdzniecības vieta tiek rezervēta līdz brīdim, kad tiek saņemta maksa par dalību festivālā. Maksājumi ir jāveic avansā, maksājumus veicot uz nosūtītā līguma pamata, uz līgumā norādītā konta Nr., mērķī norādot LĪGUMA NR., DATUMU UN SUMMU.
3. Tirgošanās vietu ierādīšana un dokumentu izsniegšana notiks 2015. gada 5. decembrī no plkst. 7:30 līdz 10:30 Pilsētas laukumā 2, 1. stāva foajē, Kuldīgā. Preču pievešana un izkraušana no automašīnām pasākuma teritorijā jābeidz līdz plkst. 11:15.
4. Tirgotāji noformē savu tirdzniecības vietu un sevi atbilstoši pasākuma idejai. Teltis/nojumes - tikai vienkrāsainas (vēlamas baltā vai bēšā kāsā)
5. Ar galdiem, teltīm/nojumēm pasākuma organizatori nenodrošina. Ar elektrības pieslēgumiem vai ģeneratoriem organizatori nodrošina savu iespēju robežās par papildus samaksu (ja pieteikumā norādīta nepieciešamā jauda un tirgotājam pašam ir jaudai atbilstoša šķērsgriezuma pieslēguma kabeļi).
6. Dalības maksa par vienu vietu (līdz 3x3 metriem) šajā pasākumā ir:

|  |  |
| --- | --- |
| Preču grupas | Dalības maksa ar PVN 21% |
| Gaļas un zivju izstrādājumi | 38.00 Eur |
| Maize, piena produkti, garšvielas | 30.00 Eur |
| Konditorejas izstrādājumi | 23.00 Eur |
| Amatniecība, lietišķās mākslas izstrādājumi | 23.00 Eur |
| Rūpnieciski izgatavoti izstrādājumi, t.sk. kažokādu izstrādājumi | 30.00 Eur |
| Augu valsts produkti, to izstrādājumi | 23.00 Eur |
| Tirdzniecība ar saldējumu, bezalkoholiskiem dzērieniem, karstām uzkodām no speciālām iekārtām | 23.00 Eur |
| Sabiedriskās ēdināšanas pakalpojumi un tirdzniecība ar bezalkoholiskiem dzērieniem | 52.00 Eur |
| Sabiedriskās ēdināšanas pakalpojumi un tirdzniecība ar alu no speciālajām iekārtām | 96.00 Eur |
| Sabiedriskās ēdināšanas pakalpojumi un tirdzniecība ar alkoholiskajiem dzērieniem | 125.00 Eur |
| Tirdzniecība ar alu no speciālām iekārtām | 81.00 Eur |
| Tirdzniecība ar alkoholiskiem dzērieniem un fasēto alu | 110.00 Eur |
| Tirdzniecība ar paša ražotu vīnu, raudzētiem dzērieniem vai alkoholiskiem dzērieniem | 38.00 Eur |
| Elektroenerģija (1kW jaudas pieslēgums) | 8.00 Eur |

1. Ierobežojumi tirgotājiem:
* Pēc tirdzniecības vietu iekārtošanas tirgotāja autotransports jānovieto stāvlaukumos ārpus tirdzniecības teritorijas.
* Tirdzniecības vietām ir jābūt iekārtotam līdz plkst. 12:00.
* Aizliegta patvaļīga tirdzniecības vietas iezīmēšana.
1. Organizatora kontaktpersonas: Natālija Freimane, e-pasts: natalija.freimane@kuldiga.lv; Baiba Pirtniece, e-pasts: baiba.pirtniece@kuldiga.lv.